Source: https://www.finantistii.ro/pnl-si-psd-cer-avocatului-poporului-sa-sesizeze-ccr/
Timestamp: 2020-08-08 09:23:52+00:00

Document:
PNL si PSD cer Avocatului Poporului sa sesizeze CCR in legatura cu OUG pentru referendum - Finantistii
Acasă Politica PNL si PSD cer Avocatului Poporului sa sesizeze CCR in legatura cu...
Liberalii au declansat vineri procedurile de contestare la Curtea Constitutionala a ordonantei prin care Guvernul Boc obliga Parlamentul sa avizeze plebiscitul lui Traian Basescu, in termen de 20 de zile. PNL a sesizat Avocatul Poporului cu privire la neconstitutionalitatea ordonantei respective, invocand incalcarea principiului separatiei puterilor in stat si instituirea unui control al presedintelui asupra Parlamentului. Si presedintele Consiliului National al PSD, Adrian Nastase, a anuntat ca a cerut Avocatului Poporului sa sesize CCR in legatura cu OUG despre referendum. Conform procedurii, Avocatul Poporului ar urma sa transmita sesizarea la CCR, pentru solutionare.
Presedintele Consiliului National al PSD, Adrian Nastase a declarat ca i-a scris Avocatului Poporului solicitandu-i sa sesizeze CCR in legatura cu OUG despre referendum emisa de Guvern miercuri.Referindu-se la obligativitatea ca Legislativul sa dea un raspuns in 20 de zile solicitarii presedintelui de a emite un aviz consultativ in legatura cu intentia organizarii unei consultari populare, Nastase a calificat drept “aberanta” intentia Guvernului dea schimba regulile organizarii unui referendum “in timpul jocului” si de a stabili “reguli de procedura pentru Parlament”,
La randul sau, PNL acuza ordonanta Cabinetului Emil Boc ca instituie prin articolul 2 obligatii pentru Parlament, incalcand astfel articolul 61 din Constitutia Romaniei, potrivit caruia “Parlamentul este organul reprezentativ suprem al poporului roman si unica autoritate legiuitoare a tarii”.
“Prin noile prevederi introduse in Legea referendumului, Guvernul intervine in activitatea Parlamentului, impunand obligatii si termene pentru indeplinirea unor sarcini constitutionale ce revin unei puteri a statului, si incalca principiului constitutional al separatiei puterilor in stat”, precizeaza PNL.
Liberalii mai sustin ca actul normativ da puteri presedintelui asupra Parlamentului, fiind cel care controleaza Legislativul, ceea ce este “inacceptabil” intr-un stat democratic.
Executivul a aprobat ordonanta de modificare a Legii referendumului pentru a obliga Parlamentul sa avizeze initiativa lui Traian Basescu, in termen de 20 de zile. Actul normativ mai prevede ca votul pentru plebiscitul privind Parlamentul unicameral sa fie dat in aceleasi sectii de votare organizate pentru alegerile prezidentiale, pe motiv ca astfel s-ar reduce cheltuielile de organizare cu 11 milioane de euro.
Basescu a anuntat ca doreste convocarea unui referendum pentru introducerea Parlamentului unicameral in aceeasi zi cu alegerile prezidentiale. Conform legii fundamentale, presedintele, dupa consultarea Parlamentului, poate initia un referendum pe teme de interes national. Avizul Parlamentului este consultativ. Nici Constitutia, nici Legea referendumului nu impun insa Legislativului un termen pana la care se poate pronunta pentru sau impotriva initiativei prezidentiale.
Articolul precedentDragostea se declara pe tacute?
Articolul următorCancerul la san, stopat de un compus sintetic
DAN NECEA: Guvernul-test al lui Victor Ponta
Elena Udrea se gandeste sa candideze in Tinutul Secuiesc!

References: CCR 
 CCR 
 CCR 
 CCR 
 articolul 2
 articolul 61